Spargi
Spargi on Itaaliale kuuluv asustamata väikesaar Vahemeres, Sardiinia saare kirderanniku lähistel. Spargi asub Sardiinia maakonna Olbia-Tempio provintsis La Maddalena vallas, Gallura ajaloolis-geograafilises piirkonnas. Maddalena saarestiku suuruselt kolmanda saare pindala on 4,2 km². 2,75 km pikkuse ja 2 km laiuse saare rannajoon on 13 km pikkune. Graniidist pinnaga saar on elupaigaks paljudele kaitsealustele linnuliikidele. Saart hõlmab 1994. aastal moodustatud Maddalena saarestiku rahvuspark (Parco nazionale Arcipelago di La Maddalena).